РЕПУБЛИКА СРБИЈА
ОПШТИНА КНИЋ
Изборна комисија
Број: 013-1248-40/26-01
Датум: 23.10.2026. године

З А П И С Н И К
са 16. седнице Општинске изборне комисије општине Кнић

Одржане дана 21.10.2026. године у згради општине Кнић-сала број 18. Седница је почела са радом у 09,00 часова.
Седницом председава: Мирјана Милошевић Величанин, председник Комисије.
Седници присуствују: Марија Андрић, Стевица Тонић, Никола Агатоновић, Предраг Славковић, Зоран Јовановић, Марија Јанић Ловић, Славко Миљковић, Марко Ниџовић, Небојша Томовић, Зорица Цветић, Радојко Вучковић, Јован Петровић, Живота Спасенић, Милош Милошевић, Јелена Павловић, Нена Зарић, Душица Марић, Тања Милојевић.
Седници присуствује и: Саша Милошевић, заменик председника Изборне комисије,  Бојан Тошовић, секретар Изборне комисије, Татјана Буђевац, заменик секретара Изборне комисије.
Председавајућа је констатовала да постоје услови за пуноважан рад и одлучивање. Члан Комисије Небојша Томовић је дао примедбу да би ваљало да председавајући на почетку седнице каже колико је тачно чланова присутно.

Председавајућа је ставила на гласање:
Дневни ред
1. Доношење Решења о изменама Решења о именовању чланова и заменика чланова бирачког одбора у проширеном саставу, за бирачко место број 1 у општини Кнић;
2. Доношење Решења о изменама Решења о именовању чланова и заменика чланова бирачког одбора у сталном саставу, за бирачко место број 6 у општини Кнић;
3. Доношење Решења о изменама Решења о именовању чланова и заменика чланова бирачког одбора у проширеном саставу, за бирачко место број 6 у општини Кнић;
4. Доношење Решења о изменама Решења о именовању чланова и заменика чланова бирачког одбора у проширеном саставу, за бирачко место број 12 у општини Кнић;
5. Доношење Решења о изменама Решења о именовању чланова и заменика чланова бирачког одбора у проширеном саставу, за бирачко место број 13 у општини Кнић;
6. Доношење Решења о престанку функције члана бирачког одбора у проширеном саставу, за бирачко место број 14 у општини Кнић;
7. Доношење Решења о исправци техничке грешке у Решењу о именовању чланова и заменика чланова бирачког одбора у проширеном саставу, за бирачко место број 18 у општини Кнић;
8. Доношење Решења о изменама Решења о именовању чланова и заменика чланова бирачког одбора у сталном саставу, за бирачко место број 26 у општини Кнић;
9. Доношење Решења о изменама Решења о именовању чланова и заменика чланова бирачког одбора у проширеном саставу, за бирачко место број 27 у општини Кнић;
10. Доношење Решења о изменама Решења о именовању чланова и заменика чланова бирачког одбора у сталном саставу, за бирачко место број 28 у општини Кнић;
11. Доношење Решења о изменама Решења о именовању чланова и заменика чланова бирачког одбора у проширеном саставу, за бирачко место број 28 у општини Кнић;
12. Остала питања.

Дневни ред је једногласно усвојен. (глас Животе Спасенића није урачунат јер када седници присуствују члан и заменик члана Комисије, право гласа има само члан, у овом случају то је глас члана Јована Петровића).
1. Тачка
Председавајућа је упознала чланове Комисије са дневним редом. Члан Комисије Небојша Томовић је предложио да дискусија и гласање по свим тачкама дневног реда буде обједињено због истоврсности тачака. Такође је напоменуо да постоје важнија питања о којима треба дискутовати под тачком „остала питања“. „За“ такав предлог су се изјаснили сви чланови Комисије, тако да је дискусија вођена обједињено о свим тачкама дневног реда, где је председавајућа објаснила да се ради о предлозима за промене чланова бирачких одбора који су поднети благовремено и од стране овлашћених предлагача. „За“ доношење решења изјаснили су се сви чланови Комисије. (глас Животе Спасенића није урачунат јер када седници присуствују члан и заменик члана Комисије, право гласа има само члан, у овом случају то је глас члана Јована Петровића). Тиме је исцрпљен рад по свим тачкама дневног реда од 1-11.

13. Тачка
Члан Комисије Небојша Томовић је напоменуо да од самог почетка указује на неправилности у раду Изборне комисије, да је Изборна комисија (односно председник, секретар и њихови заменици) учинила повреду рада, да је требало да се обезбеди равноправна заступљеност свих чланова Комисије у свим изборним радњама као и да се Комисија обавештава о свим даљим активностима, од стране председника Комисије, секретара итд. Председавајућа је истакла да је на претходној седници Комисија обавештена о свим даљим радњама као и да ће сада бити говора о свему што даље очекује Комисију. Члан Комисије Никола Агатоновић је затражио да оствари увид у списак бирача који су пријављени да гласају ван бирачког места као и да се изврши провера тих лица у обостраном интересу. Председавајућа је одговорила да пријава још није почела и отворила дискусију да се одреди члан Комисије којии ће бити задужен за то, да је на претходној седници само дат предлог да то буде члан Комисије Марија Андрић, због природе посла али да Комисија сада гласа кога жели. Након краће дискусије Комисија је једногласно донела одлуку да Небојша Томовић буде лице задужено да прима пријаве бирача за гласање ван бирачког места, које ће по истеку рока за пријаву доставити Изборној комисији. Даље је председавајућа обавестила Комисију да се примопредаја материјала између Комисије и бирачких одбора врши у четвртак и петак или само петак, зависно од тога да ћи ће се стићи са паковањем материјала које следи након ове седнице; да би бирачки одбори требало да се састану у суботу да уреде бирачко место а да се сам материјал отвара тек у недељу, када се окупе сви чланови бирачког одбора; да се резултати избора у недељу проверавају не само од стране Изборне комисије већ и Статистике.
	Седница завршена у 10,02 часова.

